**Δελτίο Τύπου Νο1**

**Η SEAJETS Ανάβαση Αρχαίας Αιγείρας – 21 & 22 Ιουνίου 2025 – Επιστροφή στο Πρωτάθλημα Αναβάσεων**

Η Αγωνιστική Λέσχη Μηχανοκίνητου Αθλητισμού Αιγίου (Α.Λ.Μ.Α. Αιγίου) με ιδιαίτερη χαρά ανακοινώνει τη φετινή διοργάνωση της “**13ης SEAJETS Ανάβασης Αρχαίας Αιγείρας**”, που θα διεξαχθεί το **Σαββατοκύριακο 21 και 22 Ιουνίου 2025** στην ευρύτερη περιοχή της Αιγείρας – Ακράτας, του Δήμου Αιγιαλείας.

Μετά από χρόνια, ο θρυλικός αυτός αγώνας επιστρέφει δυναμικά, προσελκύοντας ξανά όλα τα μεγάλα ονόματα του χώρου, σε μια διοργάνωση γεμάτη ένταση, ήχους και συναισθήματα. Η φετινή Ανάβαση προσμετρά στο **Πανελλήνιο Πρωτάθλημα Αναβάσεων** της ΟΜΑΕ, δίνοντάς της ακόμη μεγαλύτερο κύρος και δυναμική – αποτελώντας τον 4ο γύρο του πρωταθλήματος.

Η **υπέροχη διαδρομή** μήκους 3.150 μέτρων, με εκκίνηση από το χωριό Αιγές και κατάληξη στο ιστορικό Αρχαίο Θέατρο Αιγείρας. Πρόκειται για μια τεχνική διαδρομή, με κλειστές διαδοχικές στροφές, που αποτελεί πρόκληση για τους οδηγούς και μοναδικό θέαμα για τους θεατές.

Βελτιωμένα μέτρα ασφαλείας:
Για τη φετινή διοργάνωση έχουν ήδη δρομολογηθεί σημαντικές ενέργειες **ενίσχυσης της ασφάλειας**, με προσθήκη μπαριέρας και προστατευτικών ελαστικών και σάκων άμμου στα κρίσιμα σημεία της διαδρομής.

Συμμετοχές:
Οι συμμετοχές θα ανοίξουν τις επόμενες ημέρες και αναμένεται να καταγραφεί πλήθος δηλώσεων, με σημαντικές παρουσίες από όλη την Ελλάδα, καθώς ο αγώνας είναι ιδιαίτερα αγαπητός στην αγωνιστική κοινότητα.

Υποστηρικτές:
Καταλυτική είναι βοήθεια, για ακόμη μία χρονιά του χορηγού ονομασίας του αγώνα, της εταιρία **SEAJETS** και του κ. Μάριου Ηλιόπουλου. Η SEAJETS διαθέτει το μεγαλύτερο στόλο ταχύπλοων στο Αιγαίο και αποτελεί την καλύτερη επιλογή για να ταξιδέψετε με ασφάλεια, ασύγκριτη ταχύτητα, μοναδική άνεση και πολυτέλεια στους αγαπημένους σας προορισμούς!

Η διοργάνωση πραγματοποιείται με την **πολύτιμη στήριξη των τοπικών επιχειρήσεων** της Αιγείρας και της Ακράτας, καθώς και την αμέριστη συνεισφορά του **Δήμου Αιγιαλείας**, των τοπικών φορέων, της Ελληνικής Αστυνομίας, της Πυροσβεστικής Υπηρεσίας, και της ομάδας ΕΠΟΜΕΑ, στους οποίους η ΑΛΜΑ εκφράζει τις θερμές της ευχαριστίες.

Θεατές & πρόσβαση:
Η **πρόσβαση των θεατών** παραμένει εύκολη, με σημεία στάθμευσης κατά μήκος της διαδρομής. Υπενθυμίζεται πως η τήρηση των μέτρων ασφαλείας και των οδηγιών των υπευθύνων είναι απαραίτητη για την ομαλή διεξαγωγή της διοργάνωσης.

Περισσότερες λεπτομέρειες και το πλήρες πρόγραμμα θα ανακοινωθούν σε επόμενο δελτίο τύπου.

**Επιστροφή στην Ανάβαση Αιγείρας επιστροφή στο Πρωτάθλημα, με αγωνιστικούς ήχους και οδηγικό πάθος – Σας περιμένουμε!**